Tehotenstvo
Včera som mala nechránený sex s priateľom.Mala som tento týždeň mať od utorku menzes ale menzes meškal 4 dni.Počas dnešného dňa som začala mať kadejaké myslienky a všetko mi išlo hlavou.Počas sexu sa nestalo nič ani priateľ sa neurobil počas sexu do mňa.Ale začala som dnes krvácať môže to byť menzes
Dobrý deň.
Ďakujeme za Vašu otázku.
Meškanie menštruácie môže mať množstvo príčin. Dôvodom môže byť stres, úzkosť, výkyvy hmotnosti, hormonálna nerovnováha, prebiehajúce ochorenie a podobne.
Aby došlo k oplodneniu vajíčka, je potrebné mať nechránený pohlavný styk, počas plodných dní, pri ktorom sa mužské pohlavné bunky (spermie) dostanú do blízkosti ženskej pohlavnej bunky (vajíčka) a dôjde k následnému splynutiu. Plodné dni sú, v prípade pravidelného, 28-dňového cyklu, 12. až 14. deň od začiatku menštruácie. Pri nepravidelnom cykle sa ale termín ovulácie posúva. V prípade, že v tomto období nedošlo k nechránenému styku, prípadné tehotenstvo je nepravdepodobné, a s najvyššou pravdepodobnosťou sa jedná o oneskorenú menštruáciu. V prípade pochybností je možné urobiť si tehotenský test.
Prajem pekný zvyšok dňa.
S pozdravom
Mgr. Barbora Bičanovská